Индуисто-брахмиташ яхаш йола тоаб, цар жейнашт яздаьд, цхьаболаш бо нах дика ба кхычарел, цар хьа яьнна моттигаг хьажжа. Цар фа йовх аьлач, уж тешаш ханаб, Брахма яхаш цхьан саго тоаб кхоллай «брахманаш» (жрецаш) яха ше багенах, т1аккха цхьакха тоаба кхоллай «т1емхой» яха ше кулгах, т1аккха цхьакха «базархой е пхьоалехой е» тоаба кхоллай ше гуленгах, т1аккха цхьакха «лай е 1у е» болчарех тоаб кхоллай ше когах. Цар жейнашт яздаьд нах къестабе аьнна, вай хьанз 1ойица йола тоабанашк хьажжа. Т1аккха гучадоккха геттара ч1оаг1а шоашта цабезаш халар, голенгаг1 е, когаг1 е кхолла бола нах. Цана мотта, уж кхычарел ийша ба. Уж лоархар нахах юкъера эггара ийша, царца г1улакх леладе бокъо ца луш, цхьа бахьан эттач маркаь. Царга 1а хаьттача уж кхолла халар да жрецашц г1улакх де аьнн.